ครม.มีมติจ่ายชดเชยเอกชนลูกจ้าง800ล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — ครม.ไฟเขียวจ่ายเงินชดเชยลูกจ้างและผู้ประกอบการ เหยื่อม็อบแดงกว่า 800 ล้าน
นายวัชระ กรรณิการ์ รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) อนุมัติมาตรการให้ความช่วยเหลือผู้ประกอบการและลูกจ้างที่ได้รับผลกระทบจากเหตุความไม่สงบทางการเมืองร่วม 800 ล้านบาท 
ทั้งนี้ ให้จัดสรรจากงบกลาง 451 ล้านบาท แบ่งเป็น 417 ล้านบาท เพื่อช่วยเหลือผู้ประกอบการย่านราชประสงค์เป็นค่าใช้จ่ายให้พนักงานตามข้อเรียกร้องของผู้ประกอบการย่านราชประสงค์ และอีก 34 ล้านบาท เพื่อช่วยผู้ประกอบการและลูกจ้างกรณีที่ต้องจ่ายค่าจ้างเพิ่มเติม โดยเบิกจ่ายเป็นเช็คธนาคารกรุงไทยสาขาย่อยกระทรวงสาธารณสุข 
นอกจากนี้ ยังช่วยเหลือผู้ประกอบการที่ได้รับผลกระทบย่านราชประสงค์กรณีค่าเช่า เป็นเงิน 311 ล้านบาท พร้อมกันนี้คณะกรรมการชุดนายกอร์ปศักดิ์ สภาวสุ ยังได้ปรับตัวเลขผู้ประกอบการที่ได้รับผลกระทบจากการชุมนุม 639 คน จากเดิมที่เสนอมา 671 คน คิดเป็นวงเงินที่ต้องจ่ายเงินชดเชย 5.3 ล้านบาท ส่วนผู้ประกอบการที่ได้รับผลกระทบจากจุฬาฯ เพิ่มจาก 2,242 คน เป็น 2,458 คน และผู้ประกอบการนอกระบบ 1,090 คน วงเงินที่ช่วยเหลือ 34 ล้านบาท